stanford-oval/wikipedia huggingface dataset:
תמר מעוז

| --- | --- |
אין תמונה חופשית
 לידה:  27 בדצמבר 1976 (בת 47) ירושלים, ישראל
 עמדה:  רכז
 קבוצות כשחקנית
 :  אס"א ירושלים אליצור חולון בני יהודה רמת השרון.
 
תמר פלמון מעוז (נולדה ב-27 בדצמבר 1976) היא כדורסלנית עבר ומאמנת כדורסל ישראלית.
ביוגרפיה

מעוז נולדה לנוח ונורית בירושלים, במשפחה בת ארבעה ילדים.
מעוז החלה את דרכה בקבוצת אס"א ירושלים, ובהמשך שיחקה גם באליצור חולון, בני יהודה ורמת השרון. היא רשמה גם 112 הופעות בנבחרת ישראל, בה אף שימשה כקפטנית וקלעה למעלה מ-1,000 נקודות.
מעוז שיחקה בעמדת הרכז, וניחנה ביכולת מסירה טובה ובאחוזי קליעה גבוהים מטווח 3 הנקודות.
באוקטובר 2007 הודיעה על פרישה ממשחק פעיל בעקבות פציעה ברגלה במהלך משחקי גמר הפלייאוף בין אליצור רמלה לבין קבוצתה, רמת השרון. בעונת 2009/2010, הייתה עוזרת המאמן בקבוצת אליצור מכבי נתניה. בעונת 2010/2011 חזרה לשחק כדורסל, באלקטרה רמת השרון.
ב-2011 הייתה מעוז עוזרת מאמן בקבוצת אלקטרה רמת השרון בליגת העל ובנבחרת הקדטיות של ישראל.
חיים אישיים

בליל 13 באוגוסט 2011 נרצחו שני הוריה בביתם בירושלים. מעוז הייתה בין עדי התביעה במשפט של אחיה דניאל, שהורשע בביצוע הרצח.
מעוז היא לסבית מוצהרת, דבר אשר היווה חלק בניסיון אחיה להפליל אותה ברצח הוריהם.
הערות שוליים

↑  רענן וייס, תמר מעוז הודיעה: "אני פורשת מכדורסל", באתר ynet, 8 באוקטובר 2007
↑  רענן וייס, "כל עולמה של תמר מעוז התהפך בשנייה", באתר ynet, 14 באוגוסט 2011
↑  גלעד גרוסמן‏, האם דניאל מעוז רצה להפליל את אחותו ברצח?, באתר וואלה, 31 במאי 2012
תחנת טורגנייבסקאיה

| --- | --- |

 מידע על הבנייה
 חנוכת התחנה:  5 בינואר 1972 
 אדריכל:  Ivan Taranov, Yury Vdovin, Iraida Petukhova 
 מיקום
 מדינה:  רוסיה רוסיה
 קואורדינטות:  55°45′57″N 37°38′16″E﻿ / ﻿55.765833333333°N 37.637777777778°E﻿ / 55.765833333333; 37.637777777778
 תחנות סמוכות:  תחנת קיטאי-גורוד, Sukharevskaya 
 מידע על התחנה
 רציפים:  2 
 קווים העוברים בתחנה:  קו קלוז'סקו-ריז'סקאיה 
 קוד התחנה:  095 
  (למפת מוסקבה מוגדלת) תחנת טורגנייבסקאיה(למפת מוסקבה רגילה) תחנת טורגנייבסקאיה
 
טורגנייבסקאיה (ברוסית: Тургеневская) היא תחנה של הרכבת התחתית של מוסקבה בקו קלוז'סקו-ריז'סקאיה.
התחנה ממוקמת ברובע קראסנוסלסקי, והיא קרויה על שם כיכר טורגנייבסקאיה שקרויה על שם הסופר איוואן טורגנייב.
תחנת טורגנייבסקאיה נפתחה ב-5 בינואר 1972, והיא ממוקמת חלקית תחת כיכר טורגנייבסקאיה ותחנת צ'יסטיה פרודי של קו סוקולניצ'סקאיה.
אחרי פתיחתה הפכה לתחנה ה-91 במטרו של מוסקבה. מ-29 בדצמבר 2007 יש מעבר לתחנת סרטנסקי בולבר של קו ליובלינסקו-דמיטרובסקאיה.
האח הגדול עונה 8

| --- | --- |
סמליל העונה
סמליל העונה
 סוגה:  תוכנית מציאות
 בימוי:  יורם זק (האח הגדול)
 מנחים:  ארז טל קורין גדעון
 זוכים:  אביחי אוחנה
 פרסים:  דירה בשווי ₪1,400,000
 ארץ מקור:  ישראל ישראל
 שפות:  עברית
 מספר פרקים:  30
 הפקה
 חברת הפקה:  קופרמן הפקות
 עורכים:  יורם זק
 אתר צילומים:  קריית התקשורת נווה אילן
 אורך פרק:  90 - 120 דקות (ברוטו)
 שידור
 רשת שידור בישראל:  ערוץ 2 (קשת) האח הגדול LIVE (ערוץ 26)
 תקופת שידור מקורית:  18 בדצמבר 2016 – 28 במרץ 2017
 קישורים חיצוניים
 אתר התוכנית
 דף התוכנית ב-IMDb
 → עונה שביעיתעונה תשיעית ←
האח הגדול עונה 8 היא העונה השמינית של תוכנית המציאות הישראלית "האח הגדול", והעונה העשירית (כולל עונות ה-VIP) של התוכנית במצטבר שמשודרת בערוץ 2 (קשת). העונה שודרה החל מ-18 בדצמבר 2016, הגמר נערך ב-28 במרץ 2017 שבסופו ניצח הדייר אביחי אוחנה. את העונה הנחו ארז טל וקורין גדעון.
זו העונה האחרונה בבעלות הזכיינית קשת ובעריכתו של יורם זק, כאשר לאחריה התוכנית עוברת לזכיינית "רשת". כמו כן, זו גם העונה האחרונה ששודרה אי פעם בערוץ 2.
על העונה

עונה זו עלתה לשידור ב-18 בדצמבר 2016 והסתיימה ב-28 במרץ 2017 טרם העברת הזכיינות על פורמט התוכנית לזכיינית "רשת", בתחילת חודש אפריל 2017.
נושא מרכזי בעונה הוא "פרידה מבית האח" לאור מעבר הזכויות על הפורמט מהזכיינית קשת לרשת. המשימות בעונה זו מהוות אזכורים למשימות מעונות קודמות. כל משימה התחילה באופן דומה לאופן בה התנהלה המשימה בעונה קודמת והמשיכה בצורה שונה. בעונה זו המשיכה משימת ההצלה "משחקי האח", בה לקחו חלק המועמדים להדחה באותו שבוע. "משחקי האח" הורכבו משלושה סבבי חידונים שונים. המנצח ב"משחקי האח" הוציא את עצמו מרשימת ההדחה והעמיד באופן פומבי דייר אחר במקומו. הפרס בעונה זו הוא דירה חדשה בשווי 1.4 מיליון ש"ח ומגוון פרסים נוספים.
על העונה > מבנה ועיצוב הבית

המוטיב העיצובי המרכזי בבית הוא סדקים ושברים. קירות החדרים בנויים משלוש שכבות שונות, כאשר כל שכבה מייצגת מוטיב עיצובי מהעונות הקודמות. דוגמאות בולטות הן ציור הדג במטבח מהעונה ה-3, קוביות השוקולד בחדר האוכל מהעונה ה-7 ועיטורי העננים בחצר מהעונה ה-4. בעקבות העומס העיצובי על הקירות בכל החדרים נעשה שימוש ברהיטים בעלי עיצוב חלק, אמורפי ונקי.
בנוסף נעשה שימוש חוזר ברהיטים מעונות קודמות, כמו הספה בסלון מהעונה הרביעית שרופדה מחדש, העץ הסרוג של שפרה בחצר וכדומה.
| --- | --- |
 חדר האח הגדול  חלל הכניסה והסלון הסגול  הסלון הכחול  המטבח  חדר האוכל  החצר  נסט תת-קרקעי:  הנסט האדום, הקראוון בחצר  חדר השינה  חדר השירותים  חדר המקלחת  מזווה וחדר השירות  חדר הארונות  חדר המשימות
דיירי הבית

רשימת 19 הדיירים שנכנסו לבית האח הגדול לפי סדר כניסתם:
דיירי הבית > דיירים שנכנסו בכניסה הראשונה

שמוליק ספן – בן 58, נשוי +2, מגבעתיים
כוכב ספן – בת 57, נשואה בשנית +4, מגבעתיים
חיים שועי – בן 26, בזוגיות, מבית שאן
אסתר ליברזון נמר – בת 36, נשואה בשנית +3, מכפר סבא
שם ברדוגו – בן 30, בזוגיות, מתל אביב
מעיין אשכנזי – בת 25, רווקה, מהרצליה
אנדל קבדה – בן 25, רווק, מאשדוד
עדן סבן – בת 21, רווקה, מאשדוד
אביחי אוחנה – בן 27, רווק, מאילת
תהילה אסודרי – בת 32, בזוגיות, מרמת גן
חזי חיים – בן 36, רווק, מתל אביב
תאלין אבו חנא - בת 22, בזוגיות, מתל אביב
דן רושנסקי – בן 28, רווק, מתל אביב
אורנה דנינו – בת 37, גרושה +2, מפתח תקווה
שני גולדשטיין – בת 25, רווקה, מתל אביב
דיירי הבית > דיירים שנכנסו בכניסה השנייה

ג'ודי עמר – בת 24, רווקה, מירושלים
שרון גל – בן 42, גרוש +2, מגבעת שמואל
אנסטסיה טל – בת 23, רווקה +1, מנתניה
עומר גורדון – בן 36, גרוש, מחיפה
התרחשויות בולטות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
שינויים באופן המשחק

מדי שבוע, התקיימו בבית "משחקי האח", בהם המועמדים להדחה קיבלו הזדמנות להוציא את עצמם מהרשימה ולהכניס במקומם דייר שלא מועמד.
ביום ה-38, כל מודחי העונה למעט אסתר חזרו לבית במסגרת "משימת ההזדמנות השנייה", והועמדו להדחה משולשת, ממנה שאר הדיירים היו חסינים. בהדחה הודחו תהילה, כוכב ושמוליק וחזי.
מספר העמדות להדחה לדייר

|  | שבוע 1 | שבוע 2 | שבוע 3 | שבוע 4 | שבוע 5 | שבוע 6 | שבוע 7 | שבוע 8 | שבוע 9 | שבוע 10 | שבוע 11 | שבוע 12 | שבוע 13 | שבוע 14 | שבוע 14 הגמר | סה"כ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| אביחי | 1 | — | 0 | 1 | 3 | — | — | — | 4 | 2 | — | 1 | 0 | — | מקום ראשון | 12 |
| שני | 1 | — | 6 | 6 | 3 | — | — | — | 5 | 6 | — | 6 | 4 | — | מקום שני | 37 |
| חיים | — | — | 1 | 1 | 1 | — | — | — | 0 | 0 | — | 0 | 0 | — | מקום שלישי | 3 |
| שרון | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | — | 3 | — | 2 | 5 | — | מקום רביעי | 10 |
| מעיין | 3 | — | — | 0 | 1 | — | — | — | 0 | 0 | — | 1 | 0 | — | מקום חמישי | 5 |
| אורנה | 7 | — | 4 | 0 | 3 | — | — | — | 5 | 4 | — | 2 | 1 | — | הודחה | 26 |
| דן | 2 | — | 1 | 2 | 1 | — | — | — | 5 | 1 | — | 0 | 1 | הודח | הודח | 13 |
| עומר | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | — | 1 | — | 3 | 5 | הודח | הודח | 9 |
| ג'ודי | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | 2 | — | 3 | הודחה | הודחה | הודחה | 5 |
| אנדל | 2 | — | 0 | 0 | 0 | — | — | — | 0 | 1 | — | הודח | הודח | הודח | הודח | 3 |
| עדן | 0 | — | 1 | 3 | 2 | — | — | — | 1 | 1 | — | הודחה | הודחה | הודחה | הודחה | 8 |
| אנסטסיה | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | 3 | הודחה | הודחה | הודחה | הודחה | הודחה | 3 |
| שם | 5 | — | 3 | 0 | 5 | — | — | — | 6 | הודח | הודח | הודח | הודח | הודח | הודח | 19 |
| תאלין | 1 | — | 1 | 4 | 0 | — | — | הודחה | הודחה | הודחה | הודחה | הודחה | הודחה | הודחה | הודחה | 6 |
| כוכב ושמוליק | — | — | 2 | 5 | הודחו | — | הודחו | הודחו | הודחו | הודחו | הודחו | הודחו | הודחו | הודחו | הודחו | 7 |
| חזי | 0 | — | 5 | הודח | הודח | — | הודח | הודח | הודח | הודח | הודח | הודח | הודח | הודח | הודח | 5 |
| תהילה | 2 | — | הודחה | הודחה | הודחה | — | הודחה | הודחה | הודחה | הודחה | הודחה | הודחה | הודחה | הודחה | הודחה | 2 |
| אסתר | 4 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 4 |
מדרוג

| שבוע | פרק | פרק | תאריך שידור מקוריישראל | נתוני צפייה> אחוזי צפייה | מקור |
| --- | --- | --- | --- | --- | --- |
| 1 | 1 | אירוע הכניסה! | 18 בדצמבר 2016 | 37.3% |  |
| 1 | 2 | הימים הראשונים בבית | 20 בדצמבר 2016 | 32.4% |  |
| 2 | 3 | הדיירים מחרימים את אורנה | 25 בדצמבר 2016 | 32.4% |  |
| 2 | 4 | ההדחה הראשונה של העונה | 27 בדצמבר 2016 | 29.9% |  |
| 3 | 5 | בחירות לראשות הבית | 1 בינואר 2017 | 30.3% |  |
| 3 | 6 | הדיירים חוגגים סילבסטר | 4 בינואר 2017 | 31.1% |  |
| 4 | 7 | אנדל מסרב למשימה | 8 בינואר 2017 | 29.8% |  |
| 4 | 8 | עדן וחזי מתקרבים | 10 בינואר 2017 | 31.4% |  |
| 5 | 9 | דן מתרחק משני | 15 בינואר 2017 | 32.2% |  |
| 5 | 10 | שני חושדת בדן | 17 בינואר 2017 | 32.3% |  |
| 6 | 11 | שני אוכלת סרטים | 22 בינואר 2017 | 31.9% |  |
| 6 | 12 | ההזדמנות השנייה של אורנה | 24 בינואר 2017 | 33.2% |  |
| 7 | 13 | המודחים חוזרים לבית | 29 בינואר 2017 | 32.8% |  |
| 7 | 14 | תהילה מחממת את הדיירים | 31 בינואר 2017 | 30.6% |  |
| 8 | 15 | משימת הבובות מתחילה | 5 בפברואר 2017 | 31.3% |  |
| 8 | 16 | הדיירים חוגגים חצי עונה | 7 בפברואר 2017 | 29.6% |  |
| 9 | 17 | משימת בית המלון | 12 בפברואר 2017 | 32% |  |
| 9 | 18 | הדיירים החדשים נכנסים! | 14 בפברואר 2017 | 31.8% |  |
| 10 | 19 | מעיין מתוחה בגלל ג’ודי | 19 בפברואר 2017 | 30.3% |  |
| 10 | 20 | שרון בהתקפה על אנדל ושם | 21 בפברואר 2017 | 30.7% |  |
| 11 | 21 | המסר של אמא של אביחי | 26 בפברואר 2017 | 30.6% |  |
| 11 | 22 | סצנת הקנאה של אורנה | 28 בפברואר 2017 | 31.4% |  |
| 12 | 23 | אנדל נגד שרון | 5 במרץ 2017 | 29.4% |  |
| 12 | 24 | שני הדיירים בפיצוץ בחצר | 7 במרץ 2017 | 27.8% |  |
| 13 | 25 | הפיצוץ הגדול בין שני ואורנה | 12 במרץ 2017 | 27.6% |  |
| 13 | 26 | הדיירים צופים בהעמדות | 14 במרץ 2017 | 31.9% |  |
| 14 | 27 | הדיירים עונים על שאלות | 19 במרץ 2017 | 27.2% |  |
| 14 | 28 | משדר הדחה כפולה! | 22 במרץ 2017 | 27.9% |  |
| 15 | 29 | ההפסד של מעיין ואורנה | 26 במרץ 2017 | 30.5% |  |
| 15 | 30 | הגמר הגדול | 28 במרץ 2017 | 33.1% |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
פרסים ומועמדויות

| שנה | ארגון | קטגוריה | תוצאה | סימוכין |
| --- | --- | --- | --- | --- |
| 2017 | האקדמיה הישראלית לטלוויזיה | תוכנית מציאות (ריאליטי) | מועמדות |  |
הערות שוליים

↑  מערכת תכניות קשת, ‏הספירה לאחור החלה: נחשף תאריך פתיחת העונה של "האח הגדול", באתר ‏מאקו‏, 12 בנובמבר 2016
↑  רז שכניק, נא להיערך בהתאם: רשת מתכוננת ל"האח הגדול", באתר ynet, 3 בפברואר 2016
↑  האח הגדול, ‏מעורר קנאה: נחשף הפרס החדש של "האח הגדול", באתר ‏מאקו‏, 18 בדצמבר 2016
↑  האח הגדול, ‏היום ה-1: תאלין: "פחדתי שייכנס מישהו דתי שלא יקבל אותי", באתר ‏מאקו‏, 18 בדצמבר 2016
↑  האח הגדול, ‏היום ה-59: קופידון התערב: מעיין ואביחי שוב דביקים, באתר ‏מאקו‏, 14 בפברואר 2017
↑  האח הגדול 24/7, ‏היום ה-12: אביחי מסתבך עם הגדולים: "אני שעיר, אבל לא כמו עומר אדם", באתר ‏מאקו‏, 29 בדצמבר 2016
↑  האח הגדול 24/7, ‏היום ה-18: דן לשני: "אנחנו פשוט לא מתאימים", באתר ‏מאקו‏, 4 בינואר 2017
↑  האח הגדול 24/7, ‏היום ה-19: שם מטיח באנדל: "אתה משווה נשים לחתיכות בשר", באתר ‏מאקו‏, 5 בינואר 2017
↑  מערכת תכניות קשת, ‏תחיית המתים: כל הפרטים על משימת יום שישי ה-13, באתר ‏מאקו‏, 11 בינואר 2017
↑  האח הגדול 24/7, ‏היום ה-25: דן על שני: "היא חולת תשומת לב", באתר ‏מאקו‏, 11 בינואר 2017
↑  היום ה-37: דן מתהפך: "שני הוכיחה לי שהיא אמיתית", באתר ‏מאקו‏, 23 בינואר 2017
↑  נועה פרייס‏, נפרד בגדול: העונה האחרונה של "האח הגדול" בקשת נפתחה עם 37.3%, באתר וואלה, 19 בדצמבר 2016
↑  נועה פרייס‏, רייטינג יומי: חוזרים למציאות, באתר וואלה, 21 בדצמבר 2016
↑  נועה פרייס‏, רייטינג יומי: קר בחוץ, אח בפנים, באתר וואלה, 26 בדצמבר 2016
↑  נועה פרייס‏, רייטינג יומי: לילה עם כוכב, באתר וואלה, 18 בינואר 2017
↑  נועה פרייס‏, רייטינג יומי: פייק ניוז, באתר וואלה, 23 בינואר 2017
↑  נועה פרייס‏, רייטינג יומי: ערוץ 33, באתר וואלה, 25 בינואר 2017
↑  נועה פרייס‏, רייטינג יומי: משחקי האח, באתר וואלה, 6 בפברואר 2017
↑  נועה פרייס‏, רייטינג יומי: אנגל שב משדה הקרב, באתר וואלה, 22 בפברואר 2017
↑  נועה פרייס‏, רייטינג יומי: ממתינים לאביב, באתר וואלה, 6 במרץ 2017
↑  נועה פרייס‏, רייטינג יומי: מי צריך את האח?, באתר וואלה, 8 במרץ 2017
↑  נועה פרייס‏, רייטינג יומי: האחות הקטנה, באתר וואלה, 13 במרץ 2017
↑  נועה פרייס‏, רייטינג יומי: מתחזקים לפני הגרנד פינאלה, באתר וואלה, 27 במרץ 2017
↑  נועה פרייס‏, רייטינג יומי: סוף מאכזב - גמר "האח הגדול" בקשת עם 33.1% בלבד, באתר וואלה, 29 במרץ 2017
↑  רשימת העולים לגמר תחרות הטלוויזיה 2016, באתר האקדמיה
המנחים ארז טל וקורין גדעון באחד ממשדרי ההדחה
תמר אייזנמן

| --- | --- |

תמר אייזנמן
 לידה:  2 ביולי 1980 (בת 44) ירושלים ישראל
 מוקד פעילות:  ישראל 
 תקופת הפעילות:  מ-2001
 עיסוק:  זמרת, מוזיקאית
 סוגה:  רוק • פאנק • פולק
 כלי נגינה:  גיטרה 
 חברת תקליטים:  NMC 
 www.eisenwoman.com
 פרופיל ב-IMDb
 
תמר אייזנמן (נולדה ב-2 ביולי 1980 בירושלים) היא זמרת פאנק-רוק ומוזיקאית ישראלית.
קורות חיים

תמר אייזנמן נולדה בירושלים, גדלה במבשרת ציון ולמדה בבית הספר הניסויי בירושלים. היא התגוררה חלק מילדותה בסן פרנסיסקו. בגיל 12 התחילה לנגן בגיטרה, ולמדה אצל הנגן והמוזיקאי אהרוני בן ארי בירושלים. בשנים הבאות החלה לכתוב, לנגן ולהופיע בהרכבים מקומיים כמו להקת "בוהנפנדה" ו"שילוב זמני".
בשנת 2001 השתתפה בהפקת האלבום "This Is a True Story / The Rough Cut" של הדרה לוין ארדי, איתה שיתפה פעולה גם בשני אלבומים נוספים.
בשנת 2003 הוציאה מיני-אלבום הנושא את שמה המכיל 5 שירים. באלבום זה, כמו באלבומיה הבאים, השירים נכתבו כולם באנגלית.
בשנת 2005 הוציאה אלבום בכורה בשם "5feet4", בהפקת אמיר בן-עמי מלהקת הדג נחש. האלבום נקרא על שם גובהה של אייזנמן ביחידת המידה האנגלית רגל והכיל 15 שירים.
באותה שנה הצטרפה ללהקת הליווי של דני סנדרסון, בה השתתפה עד שנת 2014 כנגנית גיטרה חשמלית ובשירת קולות רקע. באלבום "לא יפריד דבר" של סנדרסון משנת 2009 שרה אייזנמן כסולנית את השיר "רולטה".
בשנת 2006 השתתפה כזמרת אורחת באלבום הבכורה של להקת ג'ינה סנאפ הנושא את שם הלהקה ובשנה שלאחר מכן שרה באלבום "חוטים" של רונית רולנד. באותה שנה יצרה יחד עם רולנד את הפסקול לסרט "סטפן בראון" של איתמר אלקלעי. בשנים 2007–2009 הופיעה בלהקה בתוכנית האירוח "הלילה עם ליאור שליין" בערוץ 10.
בשנת 2009 יצא האלבום "Gymnasium", אותו הפיקה אייזנמן עצמה וכלל 12 שירים. האלבום וסיבוב ההופעות שליווה אותו זכו לשבחים. בספטמבר אותה שנה היא הופיעה בפסטיבל "סאפפו" הבינלאומי לקהילה הלסבית, שנערך באי לסבוס שביוון, ובמאי 2010 דיברה בראיון בעיתון לאישה על משיכתה לנשים, כמו גם לגברים.
בשנת 2010 הלחינה והפיקה את המוזיקה לסרט הדוקמנטרי "לא חברה" של סיון בן-ארי, שעסק במחלתה של בן-ארי. באותה שנה נבחרה אייזנמן מתוך שורה ארוכה של מועמדים להופיע כמופע פתיחה להופעתו הראשונה בישראל של הזמר ג'ף בק, שהתקיימה בתיאטרון קיסריה.
בשנת 2011 יצא האלבום "Time For Creation", גם הוא בהפקה של אייזנמן עצמה. האלבום מכיל 12 שירים וזכה אף הוא לשבחי הביקורת.
כחלק מקריירת המוזיקה ובשל העובדה שיצירתה נעשית באנגלית הופיעה אייזנמן בחו"ל פעמים לא מעטות. בין השאר הופיעה באירופה עם אסף אבידן, ב־CMJ בניו יורק, במועדון המוערך BAM בברוקלין, בפסטיבל לסבי באי לסבוס ביוון יחד עם רונה קינן ויעל דקלבאום ועוד.
בשנת 2014 הוציאה את "כלום לא" ו"ממשיכה", סינגלים לקראת אלבום חדש בעברית. בשנה הזו הוחתמה על ידי הלייבל הבלגי "Odacity" לקראת הוצאת אלבום בינלאומי.
בשנת 2015 יצא האלבום "לימבו", אלבום ראשון בעברית ובו שירים מאת יענקל'ה רוטבליט ודוד אבידן שאת כולם הלחינה והפיקה אייזנמן עצמה ובסוף 2015 עברה לגור בניו יורק ומאז היא מתגוררת שם.
בנוסף ליצירתה העצמאית שיתפה אייזנמן פעולה עם יוצרים רבים, בין השאר בנגינה ובהפקה מוזיקלית באלבומיהם של אסף אבידן, שאנן סטריט ועידו מוסרי.
בשנת 2017 יצא האלבום אהבה ואלוהים אחרים של הזמר אריק ברמן אשר הופק על ידה. באותה שנה יצרה את פסקול הסדרה "הרמטכ"לים" ששודרה בערוץ הראשון.
בתחילת 2022 הוציאה את אלבומה Rain & Dirt שהוקלט ביחד עם רע מוכיח וקרן טפרברג.
אביה של אייזנמן הוא הקולנוען יעקב אייזנמן.
דיסקוגרפיה > אלבומי אולפן

2005: 5feet4
2009: Gymnasium
2011: Time for Creation
2015: לימבו
2022: Rain & Dirt
דיסקוגרפיה > מיני-אלבומים

2003: תמר אייזנמן
דיסקוגרפיה > אלבומי אוסף

2017: On My Way
דיסקוגרפיה > פסקולים

2017: הרמטכל"ים
הערות שוליים

↑  צ'ארלי שירלי קליינמן, ‏זמרות לסביות שכדאי לכם להכיר, באתר ‏מאקו‏, 12 בספטמבר 2011
↑  ריאיון עם תמר אייזמן, עיתון לאישה, אפריל 2010.
↑  רונה קינן, תמר אייזנמן ויעל דקלבאום, ישנן בנות: קינן, אייזנמן ודקלבאום נסעו ללסבוס, באתר ynet, 8 ביוני 2012
↑  עמי פרידמן, תמר אייזנמן: "כל הזמן קרצתי גם לעברית", באתר ynet, 15 ביולי 2014
↑  נועה הרשקוביץ‏, תמר אייזנמן הוחתמה בלייבל בלגי, באתר וואלה, 30 ביוני 2014
↑  הודעה באתר של אייזנמן
| --- | --- |
בקרת זהויות :  NLI: 987007302499105171  ISNI: 0000 0004 0313 0302  MusicBrainz: b8c9a9c1-fd13-45b9-99d8-a8d05bb4a4f6  VIAF: 299180793   WorldCat (עם VIAF): 299180793 
תמר אייזנמן בהופעה, 2014
המנון קיריבטי

| --- | --- |

 מדינה:  קיריבטי קיריבטי
 שפה:  גילברטית
 מילים:  אוריאום טמוארה לוטבה
 לחן:  אוריאום טמוארה לוטבה
 תאריך מעמד רשמי:  1979
 ‏האזנהקובץ:Kiribati Anthem Performed by US Navy Band.oga‏Ⓘ‏
ההמנון הלאומי של קיריבטי הקרוי בשם "עמדי קיריבטי" נכתב והולחן על ידי הפוליטיקאי הקיריביטי אוריאום טמוארה לוטבה (1910–1988). ההמנון קיבל מעמד רשמי ב-12 ביולי 1979.
מילות ההמנון

| תרגום לעברית | גילברטית |
| --- | --- |
עמדו, אנשי קיריבטי!  שירו בשמחה!  היכונו לקבל אחריות  ולעזור אחד לשני!  התמידו להיות ישרים!  אהבו את כל אנשינו!  התמידו להיות ישרים!  אהבו את כל אנשינו!    הישג שביעות הרצון  ושלום בקרב אנשינו  יושג כשכל לבבותינו יפעמו כאחד,  אהבו אחד את השני!  קדמו שלום ואחווה!  אהבו אחד את השני!  קדמו שלום ואחווה!    אנו מתחננים בפנייך, הו אלוהים,  הגן והובל אותנו  בימים שיבואו.  עזור לנו בידך האוהבת.  ברך את ממשלתנו  ואת כל אנשינו!  ברך את ממשלתנו  ואת כל אנשינו!: Teirake kaini Kiribati,  Anene ma te kakatonga,  Tauraoi nakon te mwioko,  Ma ni buokia aomata.  Tauaninne n te raoiroi,  Tangiria aomata nako.  Tauaninne n te raoiroi,  Tangiria aomata.    Reken te kabaia ma te rau  Ibuakoia kaain abara,  Bon reken te nano ae banin  Ma te i-tangitangiri naba.  Ma ni wakina te kab'aia,  Ma n neboa i eta abara.  Ma ni wakina te kab'aia,  Ma n neboa abara.    Ti butiko ngkoe Atuara  Kawakinira ao kairira,  Nakon taai aika i maira,  Buokira ni baim ae akoi.  Kakabaia ara Tautaeka  Ma ake a makuri iai.  Kakabaia ara Tautaeka  Ma aomata ni bane.
הערות שוליים

↑  Kiribati – nationalanthems.info, www.nationalanthems.info
↑  TIAGO JOSE BERG., HINOS DE TODOS OS PAISES DO MUNDO;, [S.l.]: PANDA BOOKS
| --- | --- |
בקרת זהויות :  MusicBrainz work: d60120ee-1768-4047-b688-5a5ac7c3cc88
הוקר היינד

ההוקר היינד (באנגלית: Hawker Hind; היינד באנגלית פירושו צבייה) היה מפציץ קל דו כנפי בריטי, אשר נבנה בידי חברת הוקר אייקראפט ושירת בחיל האוויר המלכותי מאמצע שנות ה-30 ובמהלך השנים שקדמו למלחמת העולם השנייה. ההיינד פותח מהמפציץ הקל הוקר הארט שנכנס לשירות ב-1931.
עיצוב ופיתוח

הגרסה המשופרת למפציץ הוקר הארט, שפותחה על פי תנאי מכרז G.7/34, נרכשה על ידי חיל האוויר המלכותי כמטוס ביניים בזמן שמטוסים חד-כנפיים, כגון הפיירי באטל, עדיין היו בפיתוח והיה צורך בהרחבה מהירה של כוח המפציצים באמצעות שדרוג דגם קיים.
מבנה גוף ההיינד היה שילוב של צינורות פלדה חלולים ודוראלומיניום, הכנפיים היו מכוסות בד, בעוד הרכיב העיקרי שהבדיל אותו מההארט שקדם לו היה המנוע מסוג רולס-רויס קסטרל סימן V, והכנסת שיפורים מגרסאות מאוחרות של ההארט, כגון תא טייס אחורי נמוך יותר שפותח עבור ההוקר דמון, התקנת עמדה למטיל הפצצות והחלפת המחליק תחת הזנב בגלגל אחורי. אב הטיפוס (מס' ייצור K2915) נבנה בקצב מהיר בשל מחויבויותיה של הוקר לפרויקטים אחרים, וטיסת הבכורה נערכה ב-12 בספטמבר 1934. שינויים נוספים הוכנסו לאחר מכן (מסעף צינורות מפלט בתצורת "קרני אייל", מדחף עשוי מתכת תוצרת פיירי-ריד ושיפורים במנוע) וההיינד מסדרת הייצור הראשונה (מס' K4636) המריא לראשונה ב-4 בספטמבר 1935.
היסטוריה מבצעית

ההיינד החל בשירות מבצעי בטייסת מס' 21 בנובמבר 1935, 527 מטוסים מסוגו נבנו בתוך שנתיים ובסופו של דבר צייד 26 טייסות של פיקוד המפציצים ועוד 13 טייסות-עזר של חיל האוויר המלכותי. מטוסי היינד נמכרו גם למדינות אחרות, כגון אפגניסטן, אירלנד, לטביה, איראן, פורטוגל, דרום אפריקה, שווייץ וממלכת יוגוסלביה. ב-1937 החל תהליך של הוצאת ההיינד מטייסות המפציצים המבצעיות של חיל האוויר המלכותי והוא הוחלף בפיירי באטל ובבריסטול בלנהיים, בעוד טייסות העזר בהן שירת משנות את ייעודן והופכות לטייסות קרב או סיור ימי. מעט לפני פריצתה של מלחמת העולם השנייה עדיין שירת ההיינד בטייסת מס' 613 במשימות שיתוף פעולה קרקעי והוחלף בגרסה אחרת של ההארט, ההוקר הקטור, בנובמבר 1939.
להיינד נמצא תפקיד חדש, החל מ-1937, בתור מטוס אימון דו-מושבי למפציצים והיווה את השלב השני בהדרכת פרחי טייס לאחר הטיסות שביצעו בדה הבילנד טייגר מות'. שנה לאחר מכן הותקן בהיינד ציוד לטיסת מכשירים שהרחיב את תפקודו והוא המשיך לשרת כמטוס אימון במהלך כל מלחמת העולם השנייה. גרסאות האימון של ההיינד פעלו גם בקנדה ובניו זילנד.
ב-1941 טסו מטוסי היינד דרום אפריקניים במשימות קרביות בתפקידם המקורי כמפציצים קלים כנגד הכוחות האיטלקיים במסגרת המערכה במזרח אפריקה. לפחות שני מטוסי היינד יוגוסלביים פעלו כנגד הגרמנים והאיטלקים במהלך המערכה בבלקנים באפריל 1941.
מטוסי היינד איראניים הופעלו כנגד כוחות בעלות הברית במהלך הפלישה הבריטית-סובייטית לאיראן. בסיסי חיל האוויר האיראני האימפריאלי נכבשו בידי בעלות הברית תוך זמן קצר, ומטוסי ההיינד הושמדו או פורקו בידי הבריטים.
שירות

ההוקר היינד שירת במדינות הבאות:
איראן
אירלנד אירלנד
אפגניסטן אפגניסטן
דרום אפריקה
הממלכה המאוחדת הממלכה המאוחדת
לטביה לטביה
ממלכת יוגוסלביה ממלכת יוגוסלביה
ניו זילנד ניו זילנד
פורטוגל פורטוגל
קנדה
שווייץ שווייץ
מפרט טכני (היינד סימן I) > תכונות כלליות

צוות: 2
אורך: 8.92 מטר
מוטת כנפיים: 11.36 מטר
גובה: 3.23 מטר
שטח כנף: 32.3 מ"ר
משקל ריק: 1,452 ק"ג
משקל מקסימלי להמראה: 2,167 ק"ג
מנוע: בוכנה, 1 X רולס-רויס מקורר מים V12 קסטרל סימן V, ‏640 כ"ס
מפרט טכני (היינד סימן I) > ביצועים

מהירות מקסימלית: 298 קמ"ש בגובה 7,724 מטר
מהירות הזדקרות: 72 קמ"ש
טווח: 692 ק"מ
סייג רום: 8,050 מטר
עומס כנף: 37.1 ק"ג/מ"ר
כוח/מסה: 0.22 קילוואט/ק"ג
זמן נסיקה לגובה 10,000 רגל (3,048 מטר): 8 דקות ו-6 שניות
מפרט טכני (היינד סימן I) > חימוש

מקלעים: 1 X ‏7.7 מ"מ ויקרס, מקובע לירי קדימה, מסונכרן עם סיבוב המדחף. 1 X ‏7.7 לואיס על גבי כנה טבעתית בתא הטייס האחורי, ניתן להזזה
פצצות: עד 230 ק"ג על גבי מתלים תחת הכנפיים
ראו גם

הוקר הארט
הערות שוליים

↑  אפגניסטן
↑  Jackson, Robert. 101 Great Bombers. The Rosen Publishing Group, 2010. ISBN 1435835948. עמוד 21
1 2  Rickard, J. "Hawker Hind". 2 May 2007,  History  of War
↑  יחידות מילואים של חיל האוויר המלכותי ששימשו לאימונים
↑  Lake, Jon. The Great Book of Bombers. Zenith Imprint, 2002. ISBN 0760313474, עמודים 73-77
↑  613 Squadron History. RAF Home Page
↑  Niehorster, Balkan Operations - Order of Battle, Royal Yugoslavian Air Force. 6th April 1941
↑  Niehorster, Swiss Army Aircraft
הוקר היינד עם מנוע מדגם בריסטול מרקיורי, בצבעי חיל האוויר האיראני
המדינות בהן פעל ההוקר היינד
הוקר היינד בתצוגה האווירית של אוסף שאטלוורט'. 4 ביולי 2010
המנון קוסטה ריקה

| --- | --- |
 מדינה:  קוסטה ריקה 
 מילים:  חוסה מריה סלדון ברנס 
 לחן:  Manuel María Gutiérrez 
 
המנון קוסטה ריקה (בספרדית: Himno Nacional de Costa Rica) הוא השיר Noble patria, tu hermosa bandera - מולדת אצילה, דגלך היפה. המנון זה אומץ בשנת 1853 כאשר הוא כלל רק מוזיקה שנכתבה על ידי מנואל מריה גוטיירס (Manuel María Gutiérrez). בשנת 1900 נוספו להמנון מילים מאת חוסה מריה סלדון ברנס (José María Zeledón Brenes).
מילות ההמנון

Noble patria, tu hermosa bandera 

Expresión de tu vida nos da:

Bajo el límpido azul de tu cielo

Blanca y pura descansa la paz.
En la lucha tenaz de fecunda labor

que enrojece del hombre la faz,

Conquistaron tus hijos, labriegos sencillos,

Eterno prestigio, estima y honor.
¡Salve, oh tierra gentil! ¡Salve, oh madre de amor!

Cuando alguno pretenda tu gloria manchar,

verás a tu pueblo, valiente y viril

La tosca herramienta en arma trocar.
¡Salve patria! tu pródigo suelo

Dulce abrigo y sustento nos da;

Bajo el límpido azul de tu cielo

¡Vivan siempre el trabajo y la paz!
מילות ההמנון > תרגום לעברית

מולדת אצילה, דגלך היפה

מהווה ביטוי לחיים שאת נותנת לנו

תחת שמייך הכחולים,

השלום שולט, לבן וטהור.
בקרב העיקש לעמל פורה,

המאיר את פני אנשייך,

בנייך, חקלאים פשוטים,

זוכים לתהילת נצח וכבוד.
שלום, ארץ עדינה!  שלום, אם אוהבת!

אם איש ינסה להכתים תהילתך,

תראי את בנייך, אמיצים וזריזים,

להחליף כלי מחרשה בחרב.
שלום, ארץ מולדת! מאדמתך, 

תני לנו מחייתנו ומחסה.

תחת שמייך הכחולים,

ישכנו שלום ועמל לנצח!
ראו גם

דגל קוסטה ריקה
סמל קוסטה ריקה